钦定古今图书集成/理学汇编/文学典/第166卷 > 徐师曾文体明辩 > 《水调歌头》〈括岳阳楼记〉宋·林正大
## 钦定古今图书集成/理学汇编/文学典/第166卷 > 徐师曾文体明辩 > 《水调歌头》〈括岳阳楼记〉宋·林正大

欲状巴陵胜，千古岳之阳。洞庭在目，远衔山色俯长
江。浩浩浑无涯际，爽气北通巫峡，南去极潇湘。骚人
与迁客，览物兴尤长。　锦鳞游，汀兰郁，水鸥翔。波澜
万顷，碧色上下一天光。皓月浮金千里，把酒豋楼对
景，喜极自洋洋。忧乐有谁会，宠辱两俱忘。